open-index/open-wikipedia-markdown huggingface dataset:
Artistas (filmas)

**Artistas** () – 2011 m. sukurtas prancūzų romantinis filmas, išsiskiriantis savo pastatymo formatu: nebylusis nespalvotasis kinas. Filmo scenarijaus autorius, režisierius ir montuotojas lietuvių kilmės prancūzas Mišelis Hazanavičius. Pagrindinę komandą sudarė taip pat prancūzai: prodiuseris Thomas Langmann ir aktoriai Jean Dujan bei Bérénice Bejo.

Filmo istorija rutuliojosi JAV esančiame Holivude praėjusiame amžiuje, laikotarpyje tarp 1927–1932 m., aplink du žmones, nebyliojo kino žvaigždę ir kylančios naujojo garsinio kino aktorės santykius.

„Artistas“ susilaukė pasaulinio pripažinimo laimėdamas didžiąja dalį svarbiausių kino apdovanojimų, tarp jų ir JAV kino meno ir mokslo akademijos pagrindinį prizą „Oskarą“ už metų filmą. Šiame filme pagrindinį vaidmenį sukūręs J. Dujan gavo asmeninę „Oskaro“ statulėlę kaip geriausias metų aktorius, taip įsiamžindamas kaip pirmasis prancūzas, gavęs tokį aukštą asmeninį įvertinimą anapus Atlanto. Pats filmas tapo vos antru nebyliuoju filmu, gavusiu „Oskarą“ už geriausią metų filmą nuo pat šio apdovanojimo įsteigimo 1929 m., prieš tai taip buvo įvertintas 1927 m. filmas „Sparnai“.

## Siužetas

1927 m. nebyliojo kino žvaigždė George Valentin netikėtai susitinka jo talento gerbėją Peppy Miller, kuri į jį atsitrenkia per jo naujojo filmo premjerą. Aktorius juokaudamas leidžiasi nufotografuojamas susirinkusių žurnalistų su mergina savo glėbyje. Kitą diena mergina išvysta save ant laikraščio viršelio, su antrašte „Kas ši mergina?“. Įkvėpta šios sėkmės ji ryžtasi eiti į aktorių atrankas. Peppy ir Valentin susitinka filmo atrankoje ir kyla abipusė simpatija sušokus įsimintiną linksmą šokį.

Po dvejų metų kino pasaulis pasikeičia, niekam nebereikia nebyliojo kino, ir buvusi šio žvaigždė Valentine netenka kino studijos paramos. Nusprendęs įrodyti jog jie klysta, jis iš savo asmeninių lėšų pradeda finansuoti naujo filmo kūrimą. Tačiau jo filmas debiutuoja ekranuose 1929 m. krizės pradžioje, maža to, tuo pat metu debiutuoja ir naujasis garsinis filmas, kuriame vaidmenį sukūrė Peppy..

## Aktoriai
: *Aktorius – vaidmuo*

* Jean Dujardin – George Valentin
* Bérénice Bejo – Peppy Miller
* Uggie – šuo, Jack
* John Goodman – Al Zimmer
* James Cromwell – Clifton
* Missi Pyle – Constance
* Penelope Ann Miller – Doris Valentin
* Malcolm McDowell – The Butler
* Bitsie Tulloch – Norma
* Beth Grant – Peppy tarnaitė
* Ed Lauter – Peppy pirmasis vairuotojas
* Jen Lilley – žiūrovas
* Nina Siemaszko – žavi moteris
* Jewel Shepard – jauna aktorė
* Basil Hoffman – aukciono atstovas
* Ben Kurland – aktorių atrankos asistentas
* Ken Davitian – lombardo darbuotojas
* Bill Fagerbakke – policininkas

## Šaltiniai
Motiejus Mycielskis

**Motiejus Mycielskis** (g. 1690 m. – m. 1747 m.) – Poznanės 1737-1747, Kališo kaštelionas 1732-1737, Karūnos tribunolo maršalka 1728 metais, Karūnos dvaro vėliavininkas 1717-1732.

Komisaras nuo Senato į Karūnos Iždo tribunolą Radome 1742 metais.

1742 metais apdovanotas Baltojo erelio ordinu. 

## Literatūra

* Kawalerowie i statuty Orderu Orła Białego 1705-2008, 2008, s. 172.
* Trybunał Skarbu Koronnego z Duchem S. wszystkim na dobre wychodzący, kazaniem w Poniedziałek świąteczny podczas wotywy na zaczęciu tegoż J. O. Trybunału w kościele farnym Radomskim pokazany. JJ. WW. PP. utriusque subsellii senatus et equestris ordinis kommissarzom z powinną wielkich imion rekognicyą dedykowany przez X. Samuela od S. Floryana Sch. Piar. ordynaryusza Katedr. Krak. y Kommissarskiego kaznodzieję Roku 1742. W Warszawie w druk. JKM. y Rzpltey XX. Schol. Piarum fol., 10 ark." WYSOCKI Samuel, Warszawa 1742, [b.n.s]
Augustinas Dzialynskis

**Augustinas Dzialynskis** (g. 1715, m. 1759 m. gegužės 13 d.) – Kališo vaivada nuo1750, Baltojo erelio ordino kavalierius 1753.

## Biografija

Jozefo Dzilynskio ir Marianos Potulickos sūnus, Zigmanto Dzialynskio proanūkis. Pakoščio, Korniko, Kosceleco, Dzialyno, Konarževo, Sokolovo dvarų paveldėtojas, Zakševo palivarko valdytojas. Nakielsko seniūnas nuo 1735, Vschovo pakamaris 1742–1743, Kališo vaivada nuo 1750 iki 1758. Už nuopelnus tėvynei 1753 metų rugpjūčio 3 d. Drezne buvo apdovanotas Baltojo erelio ordinu.  

## Šeima
Augustinas Dzialynskis su žmona Ana Radomnicka turėjo 4 dukteris ir 2 sūnus: Ignotą ir Ksaverą.

|-
Jonas Karolis Tarlo

**Jonas Karolis Tarlo**  – Vislicos kaštelionas 1638-1645, Zvolensko 1618-1643, Olštyno seniūnas 1632-1645.

1643 metais buvo senatorius rezidentas.

## Literatūra

* Urzędnicy województwa sandomierskiego XVI-XVIII wieku. Spisy". Oprac. Krzysztof Chłapowski i Alicja Falniowska-Grabowska. Kórnik 1993, s. 216.
* Volumina Legum, t. IV, Petersburg 1860, s. 38.
Didysis Liubinis

**Didysis Liubinis** () – miesto tipo gyvenvietė vakarų Ukrainoje, Lvovo srityje, Horodoko rajone, 22 km į pietvakarius nuo Lvovo. Įsikūręs Voluinės aukštumoje, Vereščycios upės slėnyje. Geležinkelio stotis. Trykšta 4 sulfidinės mineralinės versmės. Didysis Liubinis yra balneologinis ir purvo terapijos kurortas, kurio sanatorijose gydomos kraujagyslių, periferinės nervų sistemos, odos, ginekologinės, judamojo aparato ligos. Yra krašto muziejus, cerkvė, unitų ir katalikų bažnyčios, XIX a. dvaro rūmai su parku.

## Istorija

Gyvenvietė rašytiniuose šaltiniuose minima nuo 1241 m. kaip Liubinegorodas (*Любинегород*).

## Šaltiniai
Velso Princo kyšulys

**Velso Princo kyšulys** () – kyšulys vakarų Aliaskoje (JAV), Siuardo pusiasalyje, išsikišęs į Beringo jūrą. Jame yra toliausiai į vakarus nutolusi Šiaurės Amerikos žemyno vieta. Kyšulys skiria Beringo ir Čiukčių jūras, o tuo pačiu – Ramųjį ir Atlanto vandenynus. Už 82 km į vakarus yra ryčiausias Azijos taškas – Dežiniovo kyšulys.

Šalia kyšulio yra Velso gyvenvietė.

## Šaltiniai
Velso Princo sąsiauris

**Velso Princo sąsiauris** () – Arkties vandenyno sąsiauris, esantis Kanados arktiniame salyne. Jungia Amundseno įlanką (Boforto jūra) ir Melvilio sąsiaurį, skiria Viktorijos ir Bankso salas. Ilgis 350 km, plotis 20–45 km, gylis iki 138 m. Didžiąją metų dalį dengiamas ledo. Sąsiaurį 1850 m. atrado airių jūrininkas Robertas Makliūras.

## Šaltiniai
Kazimieras Kristupas Daumantas Siesickis

**Kazimieras Kristupas Daumantas Siesickis** (m. 1691 m. gegužės 26 d.) – Lietuvo tribunolo maršalka 1676 metais, Lietuvos didysis prievaizas 1667-1687, Vilkmergės vėliavininkas nuo 1659, Vilkmergės pastalininkas nuo 1650.

Kaip pasiuntinys į seimą 1659 metais buvo Lietuvos Iždo tribunolo deputatas. Jono Sobieskio elektorius nuo Vilkmergės pavieto 1674 metais.

## Literatūra

* Jan Władysław Poczobut Odlanicki, Pamiętnik, Warszawa 1987

## Išnašos
Pavelas Kola

**Pavelas Kola** (g. apie 1450, m. 1509) – Lenkijos bajoras, Podolės vaivada nuo apie 1502, Haličo pakamaris (1482–1491) ir kaštelionas (1494–1501).

## Šeima
Jo žmona buvo Burneta, Podolės ir Rusios vaivados Stanislovo iš Chodzos (m. 1474) duktė.

Vaikai:
* Janas, Haličo pakamaris 1513 m., Haličo kaštelionas 1519 m., Karūnos lauko etmonas, Bugo Kamiankos seniūnas,
* Stanislavas, Haličo pakamaris 1518 m.,
* Mikalojus, Haličo vėliavininkas 1517 m., Haličo pakamaris 1521 m.,
* Barbora, Jurgio Radvilos žmona, Barboros Radvilaitės motina.

## Išnašos

## Literatūra
* Feliks Kiryk,'' Kola (Koło) Paweł h. Junosza [w:] Polski Słownik Biograficzny, Wrocław&nbsp;– Warszawa&nbsp;– Kraków 1967, tom XIII/2, zeszyt 57, s. 286–287.
* Kazimierz Przyboś (opracował), Urzędnicy województwa ruskiego XIV–XVIII wieków, Wrocław&nbsp;– Warszawa&nbsp;– Kraków&nbsp;– Gdańsk&nbsp;– Łódź 1987, 417 s. ISBN 83-04-0251213-4 całość, ISBN 83-04-01814-4.

## Nuorodos
* Paweł Koła z Dalejowa h. Junosza (ID: 10.685.48)

|-
Janas Kola

**Janas Kola** (; ?–1543) – Karūnos lauko etmonas 1528–1538 m., Haličo kaštelionas nuo 1520 metų, Bugo Kamiankos seniūnas. 

## Biografija
Dalyvavo Moldavijos kare 1506 metais. 1513 metais tapo Haličo pakamariu, o 1520 metais Haličo kaštelionu. 1529 metais tapo potoko gynybos vadu. Buvo pirmas karo vadas, tituluotas „lauko etmonu“ (). Moldavijos bajoro Petro Rašero ataką atrėmė jau būdamas lauko etmonas. 1530 metų gruodžio 31 d. patyrė pralaimėjimą Chotyno mūšyje. 1534 metais atrėmė totorių čambulų ataką į Voluinę. 1539 metais perdavė lauko etmono buožę savo žentui Mikalojui Seniavskiui.

## Šeima
* Tėvas – Pavelas Kola (Jano Kolos Vyresniojo sūnus) – Haličo pakamaris, Haličo kaštelionas ir Podolės vaivada. 
* Motina – Bruneta Chodecka. 
* Žmonos – Malgožata iš Belinecų, Sofija Gerburt. 
* Vaikai – nuo Malgožatos iš Belinecų – Katerina (m. iki 1544), Ana (m. 1574).

## Nuorodos
* Internetinis lenkiškas biografinis žodynas  (lenkų k.)

|-
Andžejus Firlejus

**Andžejus Firlejus** (apie 1572–1609) – ATR valstybinis veikėjas, Malogoščos (1589–1590) ir Radomo kaštelionas (1591–1609), Kovelio seniūnas (1590–1609).

## Biografija
Lenkijos bajorų Firlejų giminės atstovas, herbo „Lewart“ savininkas. Karūnos didžiojo maršalkos ir Krokuvos vaivados Jano Firlejaus (1521–1574) ir Sofijos Boner sūnus. Broliai – Karūnos didysis iždininkas Janas, Krokuvos vaivada Mikalojus, Liublino vaivada Petras, Gniezno arkivyskupas ir Lenkijos primas Henrikas.

Reformacijos aktyvistas ir aktyvus protestantizmo šalininkas. 1589 metais Andžejus Firlejus buvo paskirtas Malogoščo kaštelionu, o sekančiais metais gavo Radomo ir Kovalevo seniūno pareigybes.

## Šeima ir vaikai
Buvo vedęs du kartus. 1584/1585 metais pirma santuoka buvo su Barbora Kozinska (m. 1591), kunigaikščio Jurgio Zbaražskio (m. 1580) našle, nuo santuokos su kuria turėjo tris dukteris ir du sūnus:

* Sofija Firlej, Jano Kašovskio žmona
* Ana Firlej, Pernu ir Vendeno vaivados Joachimo Tarnovskio (apie 1571 – apie 1652) žmona nuo 1613 metų
* Barbora Firlej, Martyno Čurilo žmona
* Janas Firlejus (m. 1635/1645), Smidino seniūnas
* Andžejus Firlejus (apie 1586–1649), karaliaus rotmistras (1611), Belzo kaštelionas (1640–1649), Sandomiro vaivada (1649).

1592 metais vedė antrą kartą Marianą Leščinską (1574–1642), Brest-Kujavijos vaivados Rafalio Lečinskio (1526–1592) ir Anos Koržbok dukterį, nuo santuokos su kuria vaikų nepaliko.

Po savo vyro mirties Mariana Leščinska ištekėjo už Voluinės vaivados, kunigaikščio Jonušo Zaslavskio (1560–1629).

## Nuorodos
* Firlejų genealogija

|-
Lemonade

**Lemonade** – šeštasis studijinis amerikiečių atlikėjos Beyoncé albumas, išleistas 2016 m. balandžio 23 d. Anot atlikėjos, tai – antrasis jos „vizualinis albumas“, tęsiantis 2013 m. išleistą albumą „Beyoncé“. Kitaip nei pastarasis albumas, kurio visos dainos turėjo atskirą vaizdo klipą, „Lemonade“ išleidimo proga buvo išleistas valandos ilgio filmas. Albume persipina daugybė muzikos stilių – pop, R&B, hiphopas, bliuzas, soul, kantri ir fank. Dainas kartu atlieka James Blake, Kendrick Lamar, the Weeknd ir Jack White.

„Lemonade“ buvo išleistas balandžio 23 d. internete, „Tidal“ muzikos transliavimo platformoje. Kitą dieną albumas buvo išleistas ir muzikinėse parduotuvėse „iTunes“, o gegužės 6 d. albumas buvo išleistas ir CD/DVD pavidalu. Prieš albumo išleidimą, vasario 6 d. buvo išleistas singlas „Formation“, o balandžio 27 d. atlikėja pradėjo pasaulinį „The Formation World Tour“ turą.

Albumas sulaukė didelio kritikų pripažinimo ir pasiekė pirmąją vietą JAV, Jungtinėje Karalystėje, Australijoje, Kanadoje, Airijoje bei pateko į daugelio šalių dešimtukus. 2017 m. duomenimis, visame pasaulyje parduota virš 2,5 milijono albumo kopijų.

2017 m. vykusiuose „Grammy“ apdovanijimuose albumas laimėjo geriausio šiuolikinio „*urban*“ albumo bei nominuotas metų albumo ir geriausio muzikinio filmo kategorijose. Daina „Formation“ laimėjo geriausio vaizdo klipo kategorijoje, taip pat nominuota metų įrašo ir metų dainos kategorijose. Daina „Hold Up“ nominuota geriausio solinio pop atlikimo katgegorijoje, „Don't Hurt Yourself“ – geriausio roko atlikimo, o „Freedom“ – geriausio repo atlikimo. 2020 m. žurnalas „Rolling Stone“ albumui skyrė 32–ąją vietą savo visų laikų geriausių albumų sąraše.

## Dainų sąrašas

## Išnašos
Andžejus Firlejus (1649)

**Andžejus Firlejus ** (apie 1586–1649) – ATR valstybinis ir karinis veikėjas, karaliaus rotmistras (1611), Belzo kaštelionas (1640–1649), Sandomiro vaivada (1649).

## Biografija
Lenkijos bajorų Firlejų giminės atstovas, herbo „Lewart“ savininkas. Maologoščo ir Radomo kašteliono Anžejaus Firlejaus (m. 1609) ir Barboros Kozinskos sūnus, Karūnos didžiojo maršalkos ir Krokuvos vaivados Jano Firlejaus (1521–1574) anūkas.

Kalvinizmo sekėjas. 1611 minimas karaliaus rotmistro laipsnyje. 1640 metais Andžejus Firlejus gavo Belzo kašteliono pareigybę, o 1649 metais buvo paskirtas Sandomiro vaivada.

1649 metais Andžejus Firlejus Karūnos senato buvo paskirtas vienu iš trijų Lenkijos bajorų armijos regimentarijų (vadų) kovoje prieš sukilusius Ukrainos kazokus. Tais pačiais 1649 metais dalyvavo Zbaražo pilies, apgultos Bogdano Chmelnickio ir Krymo chano Islamo III Girejaus kazokų-totorių armijos, gynyboje.

Buvo vedęs du kartus, bet po savimi palikuonių nepaliko.

## Nuorodos
Janas Vielopolskis

**Janas Vielopolskis** (m. 1774 m.) – Sandomiro vaivada 1750-1764, Karūnos didieji taurininkai 1742-1750, Lanckorono seniūnas. 

Buvo Stanislovo Augusto Pniatovskio elektorius nuo Sandomiro vaivadijos 1764 metais. 

## Literatūra

* Akt elekcyi Roku Tysiąć Siedemset Sześćdziesiątego Czwartego, Miesiąca Sierpnia, Dnia dwudziestego siódmego, s. 45.
* Urzędnicy województwa sandomierskiego XVI-XVIII wieku. Spisy". Oprac. Krzysztof Chłapowski i Alicja Falniowska-Grabowska. Kórnik 1993, s. 221.
Jeronimas Vielopolskis

**Jeronimas Vielopolskis** (; 1712–1779 m. kovo 13 d.) – ATR valstybinis ir karinis veikėjas, Šventosios Romos imperijos grafas, Karūnos didysis žirgininkas (1754–1774), Karūnos armijos generolas-leitenantas (1752), Karūnos raitelių gvardijos pulko vadas (nuo 1745), Karūnos didysis taurininkas (1750–1754), Krokuvos generalinis seniūnas (1768–1779). Pšemikovo ir Žarnoveco seniūnas, Krokuvos partijos regimentarijus 1765 metais.

## Biografija

Lenkijos magnatų Vielopolskių giminės atstovas, herbo „Starykon“ savininkas. Seradzo vaivados ir Krokuvos generalinio seniūno Pranciškaus Vieloposkio (1658–1732) ir jo antros žmonos Anos Liubomirskos (m. 1736) sūnus. Įbroliai – Karūnos didysis žirgininkas Karolis (m. 1773) ir Sandomiro vaivada Janas (m. 1774).

1733 metais Jeronimas Vielopolskis pasirašė Stanislovo Leščinskio elekciją. 1764 metais tapo Karūnos karinės komisijos nariu.

Buvo Čartoriskių konfederacijos nariu 1764 metais, Konvokacinio (1764) seimo nuo Krokuvos vaivadijos deputatu.

1773–1775 metų seime Stanislovo Augusto Poniatovskio buvo paskirtas Nuolatinės tarybos nariu. 1776 metais tapo Andžejaus Mokronovskio konfederacijos nariu.

Baltojo erelio (1757) ir Švento Stanislovo (1765) ordinų kavalierius.

1741 metais vedė Uršulę Potocką (1725–1806), Terebovlio seniūno Mykolo Pranciškaus Potockio (m. po 1753) ir Marianos Katskos (m. 1752) dukterį. Santuoka buvo bevaikė.

## Literatūra
* Kawalerowie i statuty Orderu Orła Białego 1705–2008, 2008

## Nuorodos
Bzn start

**„bzn start“** – skaitmeninis verslo žurnalas, kuris per mėnesį pasiekia iki 30 tūkst. unikalių lankytojų. Anksčiau buvo leidžiama ir spausdinta šio žurnalo versija, kurio pirmasis numeris rinkoje pasirodė 2011 m. spalio mėn.

Žurnalo pagrindinė auditorija – jauni pradedantys verslininkai, taip pat smulkų ir vidutinį verslą plėtojantys vadovai.

2016 m. investicinis fondas „Nextury Ventures“ tapo portalo dalininku, kurio pirmininkas – Ilja Laursas.

## Išnašos

## Nuorodos
* #LAUNCH
Langobardų istorija

**Langobardų Istorija** () – benediktinų vienuolio Pauliaus Diakono istorinis kūrinys lotynų kalba, parašytas VIII a. pabaigoje, pasakojantis apie langobardų genties istoriją, pradedant nuo mitinių personažų iki karaliaus Liutprando mirties (743 m.). Jame taip pat yra informacijos apie Bizantiją ir frankus. Kūrinys susideda iš šešių knygų, parašytų 787–796 m.

## Tekstas
Taip pat tekste pasakojama apie mažą gentį „Winnili“, gyvenusią saloje Scandinavia. Jie pasidalino į tris grupes ir viena iš jų, dėl gyventojų pertekliaus išvyko ieškoti naujų žemių. Jie atvyko į sritį, kurią valdė vandalai, o jų vadailiepė pasirinkti: kariauti arba mokėti duoklę. Winnili buvo jauni ir narsūs, tad nutarė kariauti. Mūšį laimėję Winnili pasivadino Langobardi, paskui jie įsikūrė šioje žemėje.
88-oji Oskarų teikimo ceremonija

**88-oji Oskarų teikimo ceremonija** įvyko 2016 m. vasario 28 d. „Dolby“ teatre Holivude. Ceremoniją vedė aktorius Chris Rock. Jis jau buvo vedęs šį renginį 2005 m.

Daugiausiai nominacijų (12) gavo filmas Hju Glaso legenda.

## Šaltiniai
Albinas Čepaitis

**Albinas Čepaitis** (g. 1934 m. rugpjūčio 9 d. Biržuose) ─ stalo teniso sporto meistras (1961), sąj. (1961) ir nac. (2001) kategorijos teisėjas, daugkartinis (8 k.) Lietuvos stalo teniso čempionas.

## Biografija
Gimęs Biržuose, po metų,1935-tais, A. Čepaitis kartu su tėvais persikėlė gyventi į Šeduvą, pradinę ir vidurinę mokyklas lankė ir baigė Šeduvoje.

1939 m., XIII pasaulio čempionate Egipte, plačiai nuskambėjo lietuvių stalo tenisininkų: Vlado Dzindziliausko, Chaimo Duškeso, Eugenijaus Nikolskio ir Viliaus Variakojo pasirodymas. Užimta ketvirtoji vieta įžiebė ne vieno jaunuolio širdyje pasididžiavimo savo tėvynainiais jausmą. Šeduvos vidurinės mokyklos kūno kultūros mokytojas Vyt. Balčiūnas anksti sudomino jauną moksleivį A. Čepaitį stalo tenisu. Po pamokų, su savo jaunesniu broliu Kęstučiu, ilgai užtrukdavo mokyklos sporto salėje prie stalo teniso stalo, kartu su mokytojais V. Balčiūnu ir D. Kazlausku tobulino savo įgūdžius.

## Studijos
Baigdamas Šeduvos vidurinę mokyklą, 1953 metais, A. Čepaitis jau buvo stalo teniso jaunių čempionas ir be konkurso pateko į Lietuvos valstybinį kūno kultūros institutą, dabar vadinamą Lietuvos sporto universitetu. Dar studijų metais dalyvavo įvairiose stalo teniso varžybose, užimdamas aukščiausias vietas, buvo sąjunginės rinktinės narys. Baigdamas studijas (1958) m. tapo Lietuvos vyrų dvejeto ir mišraus dvejeto čempionu.

A. Čepaitis nuo 1960 m., su pertraukomis, dirbo ir trenerio darbą, yra daugkartinis Lietuvos veteranų turnyrų nugalėtojas. Aktyvus stalo teniso propaguotojas, išugdęs sporto meistrų, čempionų ir prizininkų, nacionalinės kategorijos teisėjas.

## Pasiekimai

* 1957 metais Maskvoje, vyrų vieneto varžybos ─ bronzos medalis.
* 1958 metais ─ Lietuvos vyrų dvejeto, mišraus dvejeto čempionas.
* 1959 m. ─ Pabaltijo respublikų dvejetų čempionas.
* 1957–1960 m. ─ sąjunginės rinktinės narys.
* 1960 m. ─ Lietuvos pajėgiausių stalo tenisininkų turnyro nugalėtojas.
* 1961 m. ─ SSRS „Dinamo“ čempionas, suteiktas sporto meistro vardas.
* 1955, 1957-58-59-60-61 metų Lietuvos komandinių čempionatų nugalėtojas.

## Apdovanojimai

* Vilniaus miesto medaliu (2004),
* Lietuvos respublikinės „Žalgirio“ tarybos medaliu (1984)
* Lietuvos sporto federacijos aukso medaliu (2014),
* „Žalgirio“ sporto draugijos medaliu (2014),
* Lietuvos olimpinio komiteto medaliu (2014).

## Šaltiniai
* http://www.lse.lt/index.php?3671914108 
* http://www.joniskiosm.lt/component/content/article/43-sportas/452-xxv-asis-qsidabrosq-taurs-turnyras-jonikis-2014-09-06.html 
* https://sites.google.com/site/stalotenisasvilnius/jungtiniu-klubu-stalo-teniso-taures-varzybu-antro-etapo-rezultatai
Janas Petras Opalinskis

**Janas Petras Opalinskis** (1601, Lešno – 1665) – Lenkijos magnatas, Kališo pakamaris (1626–1650), Karūnos didysis pastalininkas (1638–1645), Karūnos didysis stalininkas (1645–1651), Karūnos didysis pataurininkas (1651), Palenkės (1653–1657) ir Kališo vaivada (1660–1665).

## Biografija
Lenkijos magnatų Opalinskių giminės atstovas, herbo „Lodzia“ savininkas. Karūnos didžiojo raikytojo Petro Opalinskio (1566–1600) ir Elžbietos Zborovskos, Karūnos dvaro etmono Jano Zborovskio dukters antrasis sūnus. Turėjo vyresnį brolį Andžejų (1599–1625) ir dvi seseris: Elžbietą ir Kateriną.

1626–1650 metais Janas Petras Opalinskis užėmė Kališo pakamario pareigybę, nuo 1638 metų – Karūnos didysis pastalininkas, po to Karūnos didysis stalininkas (1645) ir Karūnos didysis pataurininkas (1651). 1653–1657 metais – Palenkės vaivada, 1660–1665 metais – Kališo vaivada.

Taip pat ėjo Kališo, Sremo, Odolianuvo, Losicko ir Koninsko seniūno pareigas.

Išsiskyrė mūšiuose su turkais ir švedais. 1621 metais dalyvavo turkų-totorių armijos sutriuškinime Chotyno mūšyje. Dalyvavo mūšiuose prieš sukilusius Ukrainos kazokus. Stefanui Čarneckiui vadovaujant dalyvavo mūšiuose su švedų okupantais ir 1657 metais jo divizijos sudėtyje dalyvavo kariniuose veiksmuose prieš švedus Danijoje. Išgarsėjo kaip bebaimis ir drąsus karys.

## Šeimair vaikai
1624 metais vedė Kateriną Leščinską (apie 1605–1664), Karūnos didžiojo kanclerio Vaclavo Leščinskio (1576–1628) ir Anos Rozdraževskos dukterį. Jų vaikai:

* Ana Opalinska, Paleknės vaivados Vaitiekaus Emeriko Mlečkos (apie 1625–1673) žmona
* Janas (1629–1684), Inovroclavo (1664–1665), Kališo (1665–1678) ir Brets-Kujavijos vaivada (1678–1684)
* Kazimieras (1639–1693), Chelmo vyskupas (1681–1693)
* Petras (1640–1691), Lenčicos vaivada (1679–1691)
* Mariana Opalinska (1644 – po 1699), 1-mas vyras – Rogozno kaštelionas Stanislavas Grudzinskis (1610–1678), 2-ras vyras – Poznanės stalininkas Kasperas Modlibovskis, 3-čias vyras nuo 1687 metų Rogozno seniūnas Adžejus Marcijonas Zebžydovskis (m. 1690/1700).

## Nuorodos
* Hr. Seweryn Uruski, ''Rodzina. Herbarz Szlachty Polskiej'', (T. 12, s. 355–360, Opalińscy, pierwotnie Opaleńscy herbu Łodzia).
* ''Wielka Encyklopedia Powszechna Ilustrowana'', Saturnina Sikorskiego (1892–1914, T. 53-54, s. 308).
* Encyklopedia Powszechna Orgelbranda z ilustracjami i mapami (1898–1904, T. 11, s. 100).

|-
Oskaras už geriausius vaizdo efektus

**Oskaras už geriausius vaizdo efektus** – JAV Kino meno ir mokslo akademijos Oskaro premija, kasmet skiriama už reikšmingą indėlį vaizdo specialiųjų efektų srityje.

## Istorija

Pirmasis „Oskaras“ už „inžinerinius efektus“ buvo įteiktas 1928 m. filmui „Sparnai“. Premija įteikta šio nebylaus filmo inžinieriui Roy Pomeroy už Pirmojo pasaulinio karo oro mūšių kombinuoto filmavimo scenas. 

1939 m. buvo sukurta kategorija „Geriausi  specialieji efektai“. 1963 m. ji buvo padalinta į atskiras „Geriausių specialiųjų vaizdo efektų“ ir „Geriausių garso efektų“ kategorijas. 1972 m. Akademija liovėsi teikti apdovanojimus už geriausius vaizdo efektus, juos pakeitusi Oskarais už ypatingus nuopelnus, tačiau neilgai trukus premija vėl pradėta teikti kasmet. 1978 m. kategorijos pavadinimas pakeistas į „Geriausi vaizdo efektai“.

## Inžinerinių efektų apdovanojimas
Žemiau esančioje lentelėje pateikiami „Oskaro“ nominantai už geriausius inžinerinius efektus.

### 1920-ieji

## Specialiųjų efektų apdovanojimai
Toliau pateiktose lentelėse pateikiami „Oskaro“ nominantai už geriausius specialiuosius efektus, įskaitant apdovanojimus už ypatingus pasiekimus.

### 1930-ieji

### 1940-ieji

### 1950-ieji

### 1960-ieji

## Vaizdo efektų apdovanojimai
Toliau pateiktose lentelėse pateikiami „Oskaro“ nominantai už geriausius vaizdo efektus, įskaitant specialiųjų pasiekimų apdovanojimų laureatus.

### 1960-ieji

### 1970-ieji

### 1980-ieji

### 1990-ieji

### 2000-ieji

### 2010-ieji

### 2020-ieji

## Nuorodos

* Amerikos kino akademijos apdovanojimų ceremonijos
Amštetenas

**Amštetenas** () – miestas Žemutinėje Austrijoje. Amšteteno apskrities administracinis centras. Šalia Dunojaus. Populiacija – 23 510 žmonių (2016 m. sausio 1 d. duomenys).

Dabartinio miesto vietoje žmonių gyventa nuo akmens amžiaus. Rašytiniuose šaltiniuose pirmą kartą paminėtas 995 m., kaip *Ulmerfeld*. 1111 m. paminėtas dabartiniu pavadinimu. 1858 m. nutiesta geležinkelio linija. Nuo 1868 m. apskrities centras.

## Sportas
* SKU Amstetten – futbolo klubas.
* „Stadion A“ – stadionas, kurio talpa x tūkst. žiūrovų.

## Miestų partnerystė
*  Helsinkis, Suomija
*  Alsfeldas, Vokietija
*  Ruelle-sur-Touvre, Prancūzija
*  Pergine Valsugana, Italija
*  Podolskas, Rusija

## Galerija

Bezirksgericht 27890 in A-3300 Amstetten.jpg
Amstetten - Landesklinikum Mauer, Spitalskapelle (b).JPG|Ligoninės koplyčia
Vaitiekus Emerikas Mlečka

**Vaitiekus Emerikas Mlečka** (m. 1673 m.) – Karūnos tribinolo maršalka 1655 metais, Palenkės vaivada 1665 metais, Losicko 1650 metais, Melnicko seniūnas 1646-1673.

1666 metais buvo deputatu nuo Palenkės vaivadijos į Karūnos tribunolą Liubline.

## Literatūra

*  Ordo Dominium Iudicium Deputatorum pro Iudicium Tribunalitis Regni Lublinen[sis] pro feria secudna post Dominicam Conductus proxima Congregatorum Anno Millesimo Sexcentesimo Sexagesimo Sexto, Archiwum Państwowe w Lublinie 15, k. 11.
* Urzędnicy podlascy XIV-XVIII wieku. Spisy". Oprac. Ewa Dubas-Urwanowicz, Włodzimierz Jarmolik, Michał Kulecki, Jerzy Urwanowicz. Kórnik 1994, s. 179.

## Išbnašos
Bėblingenas

**Bėblingenas** () – miestas pietvakarių Vokietijoje, Badeno-Viurtembergo žemėje, Štutgarto aglomeracijoje. Metalo apdirbimo, baldų, elektronikos (IBM, Hewlett-Packard bendrovių įmonės), tekstilės pramonė. Gaminami žaislai. Kurortas (sanatorijos prie mineralinių versmių). Vokietijos mėsos muziejus, protestantų bažnyčia, turgaus aikštė. Yra JAV karinė bazė.

## Istorija
Bėblingenas pradėjo kurtis po 1250 m. Nuo 1350 m. priklausė Viurtembergo žemei. Nuo XIX a. – amatų ir pramoninis centras. 1925–1938 m. veikė Štutgartą aptarnavęs oro uostas. 1943–1944 m. Bėblingeną suniokojo Sąjungininkų aviacija.

## Miestų partnerystė
Bėblingeno miestai-partneriai:

* Glenrotesas, Faifas, Škotija
* Pontoizė, Prancūzija
* Bergama, Turkija
* Kremsas prie Dunojaus, Austrija
* Alba, Italija
* Zemerda, Tiuringija, Vokietija

## Šaltiniai
Nadžm ad Dinas al Kubra

**Nadžm ad Dinas al Kubra** (; 1145–1220 m.) – XIII a. persų sufijų šeichas, gyvenęs Vidurinėje Azijoje, kubravijos sufijų brolijos pradininkas.

Gimė Chivoje (Chorezme), ilgai gyveno Egipte, persiškojo Azerbaidžano mieste Tebrize, o žuvo su savo mokiniai gindamas gimtąjį miestą nuo mongolų antpuolio.

al Kubra išvystė doktriną apie pakilimą šviesos sklaidmenų laiptais ir jungtį su aukščiausiuoju Dievo vardu (*ism al-a’zam*) paslapties (*al-sirr*) lygmeniu, į kurį veda teurginė širdies galia (*al-himmah*). Sufijus išgarsėjo savo mistinėmis vizijomis bei mokymu apie subtilius psichinius žmogaus kūno organus (*lata`if*), primenančiomis indų čakrų teorijas. Pasak jo, dvasinį pakilimą liudija pasirodančios įvairių spalvų šviesos, kurias galima vadinti atitinkamų būvų ženklais. Al Kubros teigimu, dieviškosios Šviesos pilnatvę norintis pasiekti mistikas yra tos pačios Šviesos dalelė ar kibirkštis, atsikyrusi nuo šaltinio ir ieškanti kelio namo. Gamtinę egzistenciją sudaro „tamsai“ tolygūs susimaišę 4 elementai (žemė, vanduo, ugnis, oras), po kuriais palaidota tikroji žmogaus savastis (vidinė dieviškoji šviesa). Mistiko tikslas – atskirti save nuo elementų ir atskleisti dieviškąją šviesą savyje, kad ši susitiktų su Dievo šviesa.

## Šaltiniai
The Legend of Zelda: The Wind Waker

**The Legend of Zelda: The Wind Waker** (, **Vėjų žadintojas**) – 2002 m. kompiuterinis nuotykių žaidimas, kurį sukūrė ir išleido Japonijos „Nintendo“ kompanija. Tai vieno žaidėjo žaidžiamas žaidimas, išleistas „GameCube“ konsolei ir yra „The Legend of Zelda“ žaidimų serijos dalis. 2013 m. išleistas pagerintos grafikos žaidimo HD leidimas „Nintendo Wii U“ konsolei.

Žaidimas buvo aukštai įvertintas kritikų: 96 balų iš 100 vidurkiu pagal *[[metacritic.com]]* svetainės suvestinę ir buvo vienas palankiausiai įvertintų žaidimų „GameCube“ konsolei. IGN tinklalapio vertinimu, „The Wind Waker“ − ketvirtas geriausias žaidimas „GameCube“ konsolei, pagal gamesradar.com − pats geriausias.

„The Wind Waker“ buvo komerciškai sėkmingas, jo pardavimai siekė 4,60 mln. vnt. „GameCube“ konsolei ir 2,26 mln. vnt. „Wii U“ konsolei. Išleidimo metu žaidimas susilaukė rezervuoto vertinimo dėl panaudoto animacinio stiliaus, tačiau vėliau kai kuriuose apie žaidimus rašančiuose tinklalapiuose jis buvo įvertintas geriausiu „The Legend of Zelda“ serijos žaidimu iš 16 išleistų (2013 m. *gamesradar.com*, 2015 m. *digitalspy.com*).  

## Apie žaidimą

„The Legend of Zelda: The Wind Waker“ buvo išleistas 2002 m. gruodį Japonijoje „GameCube“ konsolei ir 2003 m. pasirodė kituose regionuose. Žaidimo kūrėjai ir leidėjai − Japonijos „Nintendo“ kompanija. „The Wind Waker“ yra 10-oji „The Legend of Zelda“ žaidimų serijos dalis ir galima žaisti su vėlesne „Wii“ konsole. 2013 m. buvo išleista pagerintos grafikos, su visai nauju apšvietimo varikliu, žaidimo adaptacija „Wii U“ konsolei.

Žaidimas žaidžiamas vieno žaidėjo. Jo metu iš trečiojo asmens perspektyvos valdomas tradicinis serijos herojus Link, kuris, rinkdamas įvairius objektus, pinigus, prekiaudamas ir bendraudamas su kitais veikėjais, turi išgelbėti žaidimo pradžioje pagrobtą seserį, o kartu ir visą gyvenamąjį Hairulės pasaulį nuo tradicinio serijos antagonisto Ganondorf, kuris įkūnija blogį. Nuotykių eigoje Link padeda piratų vadė Tetra. Veiksmas vyksta Hairulės pasaulyje, kuriame yra pakilęs vandens lygis ir jis sudarytas iš daug salų. Didelę žaidimo dalį sudaro Link kelionės tarp salų su stebuklinga kalbančia burine valtimi. „The Wind Waker“ (Vėjų žadintojas) − taip vadinama stebuklinga švilpynė, kuria Link gali groti ir sužadinti palankų vėją, kuris nuplukdo valtį į reikiamą salą.

Įprastai „The Legend of Zelda“ žaidimų serijai, „The Wind Waker“ žaidžiamas ieškant, sprendžiant galvosūkius, žaidžiant minižaidimus, atliekant papildomas užduotis ir kovojant su priešininkais. Kovos paprastai nėra sunkios. Link pagrindiniai ginklai yra kardas ir skydas. Žaidimo eigoje galima rasti ar įsigyti kitų objektų, kurie padeda Link įveikti specifines kliūtis. Žaidimo „Wii U“ versijoje kartu su grafikos patobulinimais įvesta žaidimo režimo galimybė iš pirmojo asmens perspektyvos ir sunkesnis *Hero* perėjimo lygis.

2007 m. buvo išleistas tiesioginis „The Wind Waker“ tęsinys „Nintendo DS“ nešiojamai konsolei „The Legend of Zelda: Phantom Hourglass“.

## Išnašos

## Nuorodos
* Oficiali svetainė
* giantbomb.com 
* mobygames.com
* IGN resursai
Tokijo žaidimų paroda

**Tokijo žaidimų paroda** (, ) – kompiuterinių žaidimų mugė, rengiama kasmet rugsėjo mėn. Makuhari mugės metu Čiboje (Japonija). Mugę organizuoja Computer Entertainment Supplier’s Association (CESA) ir Nikkei Business Publications, Inc. (Nikkei BP). Daugiausia dėmesys skiriamas japoniškiems žaidimams, tačiau kai kurie tarptautiniai kompiuterinių žaidimų kūrėjai čia taip pat pristato savo būsimus žaidimus ir (ar) susijusią įrangą. Kaip ir gamescom mugėje Vokietijoje, per paskutiniąsias dvi dienas Tokijo žaidimų paroda yra atvira ir plačiajai visuomenei.

Daugiausia mugės ploto užima demonstracinės sienelės su įmontuotais televizorių ekranais, vaizduojančiais kompiuterinių žaidimų demonstracinį turinį, anonsus ir kitokią produkciją, bei šalimais stovintys prekėmis užpildyti stendai. Įrenginių zonoje pristatoma kompiuterinių žaidimų techninė įranga, baldai. Atskiros zonos skirtos žaidimams mobiliuosiuose įrenginiuose. Rengiami įvairūs renginiai, pvz., cosplay madų šou.

## Istorija
Pirmoji Tokijo žaidimų paroda buvo surengta 1996 m. Nuo 1996 iki 2002 m. mugė buvo rengiama dukart per metus, kartą pavasarį ir kartą rudenį (Tokyo Big Sight parodų centre). Nuo 2002 m. vėl vyksta kartą metuose. Pastaruosius kelerius metus buvo stebimas lankytojų pagausėjimas. 2011 m. parodą aplankė per 200 tūkst. lankytojų. 2012 m. jų skaičius siekė 223 753, 2013 m. buvo pasiektas lankytojų rekordas – 270 197.

## Išnašos

## Nuorodos

* Oficiali svetainė
Bocholtas

**Bocholtas** () – miestas šiaurės vakarų Vokietijoje, Šiaurės Reino-Vestfalijos žemėje, Nyderlandų pasienyje. Mašinų gamybos, elektrotechnikos, tekstilės (medvilnės), odos, siuvimo pramonė. Mieste yra 1415–1486 m. pastatyta vėlyvosios gotikos stiliaus bažnyčia, 1621 m. renesansinė rotušė (perstatyta 1934 m).

Bocholtas vadinamas Vokietijos dviračių sostine, čia dauguma miesto gyventojų važinėja dviračiais.

## Istorija

Nuo XIII a. tai buvo prekybos ir amatų centras. Bocholtui miesto teisės suteiktos 1222 m. Per Trisdešimties metų karą pastatyta (1645 m.) tvirtovė. 1945 m. gegužės 22 d. Bocholtą subombardavo Sąjungininkų aviacija (sunaikinta ~80 % miesto).

## Galerija

Historisches Rathaus Bochol.jpg|Rotušė
St.-Georg-Kirche Bocholt.JPG|Šv. Jurgio bažnyčia
St-Michael 02.jpg|Šv. Mykolo bažnyčia


## Šaltiniai
Ansfeldenas

**Ansfeldenas** () – miestas Aukštutinės Austrijos žemėje, Austrijoje. Savivaldybės teritorijoje teka Traunas ir Kremsas. 2016 m. sausio 1 d. duomenimis, mieste gyveno 16 035 gyventojai. Mieste yra du muziejai: Anton Bruckner muziejus bei muzikos instrumentų muziejus.

Ansfeldene gimė austrų kompozitorius Anton Bruckner.

## Galerija

Kirche-Ansfelden.jpg|Bažnyčia
Ansfelden Franzosenkapelle.jpg|Koplyčia
Bad Feslau

**Bad Feslau** () – kurortinis miestelis Žemutinės Austrijos žemėje, Austrijoje. Nutolęs 35 km nuo Vienos. Populiacija – 11 700 gyventojų (2016 m. sausio 1 d.).

Pagrindinė pramonės šaka yra vyndarystė. Eksportuojama daug raudono bei putojančio vyno.

## Istorija
1867 m. rugpjūčio 26 d. mieste pasirašyta Feslau sutartis tarp Graikijos karalystės ir Serbijos kunigaikštystės. 1954 m. suteiktos miesto teisės.

## Galerija

Bad Voeslau Pfarrkirche.jpg|Bažnyčia
BadVoeslau Thermalbad01.jpg|Bad Feslau gydykla
Badplatz, Bad Vöslau 01.jpg
Sara Bareilles

**Sara Beth Bareilles** *(g. [[1979]] m. [[gruodžio 7]] d.)* – amerikiečių atlikėja, dainų autorė bei aktorė. Karjerą pradėjo 2002 m. , o 2004 m. išleido debiutinį albumą „Careful Confessions“. 2007 m. išgarsėjo su daina „Love Song“, kuri pasiekė ketvirtąją vietą „Billboard Hot 100“ singlų reitinge. 2023 m. duomenimis, atlikėja yra išleidusi šešis studijinius albumus ir vien JAV pardavusi per tris milijonus albumų kopijų bei penkiolika milijonų singlų.

## Diskografija
**Studijiniai albumai**
* *Careful Confessions* (2004)
* *Little Voice* (2007)
* *[[Kaleidoscope Heart]]* (2010)
* *The Blessed Unrest* (2013)
* *What’s Inside: Songs from Waitress* (2015)
* *Amidst the Chaos* (2019)

**Garso takeliai**
* *More Love: Songs from Little Voice Season One* (2020)
* *Girls5eva: Music from the Peacock Original Series* (2021)
* *Girls5eva: season 2 (Original Series Soundtrack)* (2022)
* *Into the Woods (2022 Broadway Cast Recording)* (2022)

## Išnašos

## Nuorodos
* 
*
Maria Gripe

**Marija Gripė** (, 1923 m. liepos 25 d. – 2007 m. balandžio 5 d.) – švedų rašytoja, kūrusi vaikams ir paaugliams. 1974 m. Gripei įteiktas prestižinis vaikų literatūros apdovanojimas – Hanso Kristiano Anderseno medalis.

## Biografija

Gimė Vaksholmo miestelyje, netoli Stokholmo. Būdama šešerių metų persikėlė į Erebru, kur baigė mokyklą. Stokholmo universitete studijavo filosofiją, religijų istoriją. 1946 m. ištekėjo už dailininko Heraldo Gripės, kuris vėliau iliustravo rašytojos knygas.

Gripė kaip rašytoja debiutavo 1954 m. Nuo 1963 m. gavo ne vieną apdovanojimą.

## Kūryba

Kūryba labai jautri, poetiška, netgi melancholiška. Vyraujanti knygų tema – vaiko ir paauglio asmenybės brendimas, savarankiškumas, savivoka. Gripės kūriniuose besąlygiškai tikima vaiko intelektinėms galimybėmis.

Gripės kūryboje nemažai mistinių detalių, siužetai pakankamai klaidūs. Kai kurių kritikų nuomone, Gripės kūryba skirta ne jaunesniojo amžiaus skaitytojams, o suaugusiems.

## Šaltiniai
* Kęstutis Urba. *Šeši H. K. Anderseno medaliai: literatūriniai portretai.* Kaunas: Šviesa, 1998.

## Nuorodos

* Didžioji M. Gripės paslaptis. ''Rubinaitis'', 2009 m. 
* Informacija puslapyje rašyk.lt
Kaleidoscope Heart

**Kaleidoscope Heart** – trečiasis studijinis amerikiečių atlikėjos bei dainų autorės Sara Bareilles albumas, išleistas 2010 m. rugsėjo 7 d. Albumas sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 90 tūkstančių kopijų vien JAV, debiutavo pirmojoje „Billboard 200“ reitingo vietoje, tapdamas pirmuoju atlikėjos įrašu, pasiekusiu šią viršūnę. 2019 m. gruodžio mėnesio duomenimis, JAV parduota per 500 tūkstančių albumo kopijų ir jis tapęs auksiniu.

## Dainų sąrašas

## Išnašos
Bišofshofenas

**Bišofshofenas** () – miestas Zalcburgo žemėje, Austrijoje. Įsikūręs Zalcacho slėnyje, Alpėse. Svarbus susisiekimo mazgas. Populiacija – 10 483 žmonės (2016 m. sausio 1 d. duomenys). Savivaldybės teritorijoje yra 10 kaimų. Populiari slidinėjimo vieta.

## Galerija

Bischofshofen, kerk1 positie2 foto7 2011-07-17 16.30.JPG|Bažnyčia
Paul-Ausserleitner-Schanze.JPG|Slidinėjimo trasos
Sandhja

**Sandhja Kuivalainen** (g. 1991 m. kovo 16 d. Helsinkyje), geriau žinoma kaip **Sandhja** – Suomijos dainininkė.

Sandhja gimė 1991 metais Helsinkyje. Jos tėvas yra suomis, o motina turi šaknų iš Indijos ir Gajanos. Muzikinę karjerą pradėjo 2013 metais, išleidusi pirmąjį singlą „Hold Me“. Po metų Sandhja išleido debiutinį albumą „Gold“, kuris sulaukė nemažo pasisekimo šalyje.

2016 m. vasario mėn. su daina „Sing It Away“ laimėjo Suomijos nacionalinę atranką *Uuden Musiikin Kilpailu* bei gavo teisę atstovauti savo šaliai 2016 m. „Eurovizijos“ dainų konkurse.

## Diskografija

### Albumai
* 2014: *Gold*
* 2016: *Freedom Venture*

### Singlai
* 2013: *Hold Me*
* 2014: *Gold*
* 2015: *My Bass*
* 2016: *Sing It Away*
* 2016: *Love Me High*
* 2017: *We Go On* (su Gracias & Ekow)

## Nuorodos

* Oficiali svetainė 

|-
Argo (grupė)

**Argo** (, ankstesnis pavadinimas *Europond*) – Graikijos muzikos grupė, kurią sudaro šeši nariai: Christina Lachana, Maria Venetikidou, Vladimiros Sofianidis (vokalai), Kostas Topouzis, Ilias Kesidis ir Alekos Papadopoulos (instrumentai).

Grupė susikūrė 2001 m. rugpjūčio 31 d. Salonikuose *Europond* pavadinimu. Nuo pat veiklos pradžios savo kūrinius atlieka tik graikų ir Ponto graikų kalbomis. Vėliau grupė pasirašė sutartį su įrašų kompanija „Underground Sound Studio“.

2016 m. grupė pasirinkta atstovauti Graikijai 2016 m. „Eurovizijos“ dainų konkurse su kūriniu „Utopian Land“, bet į finalą nepateko. Tai yra pirmas kartas, kai Graikija nepateko į finalą.

## Nuorodos
* Daina ''Utopian Land''

|-
Lidia Isac

**Lidia Isac** (g. 1993 m. kovo 27 d. Sankt Peterburge, Rusija) – Moldovos dainininkė, šalies atstovė 2016 m. „Eurovizijoje“.

Savo muzikinę karjerą pradėjo kaip merginų grupės „Glam Girls“ narė. Su ja 2013–2014 metais dalyvavo šalies „Eurovizijos“ atrankoje *O Melodie Pentru Europa*, tačiau nesėkmingai. 2016 m. atrankoje pasirodė kaip solo atlikėja. Su kūriniu „Falling Stars“ nacionaliniame finale įveikė 15 dalyvių ir užėmė pirmą vietą bei gavo teisę atstovauti Moldovą 2016 m. Eurovizijoje Švedijoje. „Falling Stars“ autoriai – Gabriel Alares, Sebastian Lestapier, Leonid Gutkin, Ellen Berg.

## Nuorodos
* Daina ''Falling Stars''

|-
Zalfeldenas prie Akmens jūros

**Zalfeldenas prie Akmens jūros** () – miestas Zalcburgo žemėje, Austrijoje. Savivaldybės plotas apima 118 km². Populiacija – 16 400 gyventojų (2016 m. sausio 1 d. duomenys). Miestas įsikūręs 748 m virš jūros lygio. Netoli miesto teka Zalcachas.

Vietovėje žmonių gyventa nuo neolito laikų. Geležies amžiuje regione gyveno keltų gentys. Maždaug VII a. iš šiaurės atkeliavę bavarai apsigyveno dabartinio miesto vietoje. Rašytiniuose šaltiniuose pirmą kartą paminėtas XIV a. 2000 m. suteiktos miesto teisės.

## Galerija

Saalfelden2.jpg|Miesto centras
Rathaus Saalfelden am Steinernen Meer 2009.jpg|Rotušė
Schanze Uttenhofen.jpg|Slidinėjimo trasos
Aleksandras Chaleckis

**Aleksandras Chaleckis** (m. prieš 1651 m. spalio 12 d.) – ATR seimo maršalka 1627 m., Lydos maršalka, Vilniaus vaitas 1610 m., karaliaus Zigmanto III Vazos sekretorius. 

## Biografija

Lietuvos didžiojo iždininko Dimitro Chaleckio ir Reginos Dibovos sūnus. Jis mokėsi Louvaino universitete kartu su savo broliu  Mikalojumi. Kaip pasiuntinys nuo Trakų vaivadijos 1629 metų neeiliniame seime buvo Lietuvos Iždo tribunolo deputatas.. 1628-1632 metais posėdžiavo Lietuvos tribunole.

## Literatūra
* Oskar Halecki: Chalecki Aleksander. W: Polski Słownik Biograficzny. T. 3: Brożek Jan – Chwalczewski Franciszek. Kraków: Polska Akademia Umiejętności – Skład Główny w Księgarniach Gebethnera i Wolffa, 1937, s. 246–247. Reprint: Zakład Narodowy im. Ossolińskich, Kraków 1989, ISBN 8304032910

## Išnašos
The Suburbs

**The Suburbs** – trečiasis studijinis kanadiečių indie rock grupės „Arcade Fire“ albumas, išleistas 2010 m. rugpjūčio 2 d. Albumas sulaukė didžiulio kritikų pripažinimo ir pasiekė pirmąją vietą JAV, Jungtinės Karalystės, Kanados ir Airijos albumų reitinguose. Taip pat albumas laimėjo daugybę apdovanojimų, tarp jų – 2011 m. „Grammy“ apdovanojimas už geriausią metų albumą, 2011 m. „Brit Awards“ apdovanojimas už geriausią tarptautinį albumą bei daugybę kitų.

## Dainų sąrašas

## Išnašos
Nightmare

**Nightmare** – penktasis studijinis amerikiečių sunkiojo metalo grupės „Avenged Sevenfold“ albumas, išleistas 2010 m. liepos 27 d. Tai – pirmasis grupės albumas, kuriame negroja būgnininkas James „The Rev“ Sullivan, miręs 2009 m., tačiau jis prisidėjo prie dainų kūrimo ir albume skamba jo balsas. Taip pat, tai – vienintelis albumas, kuriame groja buvęs grupės „Dream Theater“ būgnininkas Mike Portnoy. Albumo singlas „Nightmare“ pasiekė antrąją vietą JAV „Billboard“ roko singlų reitinge, o „Welcome to the Family“, „So Far Away“ ir „Buried Alive“ pateko į dešimtuką. Albumas sulaukė daugiausia teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu šią viršūnę.

2021 m. balandžio mėnesio duomenimis, JAV parduota per milijoną albumo kopijų ir jis tapęs platininiu.

## Dainų sąrašas

## Išnašos
Andžejus Potockis (1663)

**Andžejus Potockis ** (, po 1618 – iki 1663 m. gegužės 19 d.) – Lenkijos karinis ir valstybinis veikėjas iš Potockių giminės, Braclavo vaivada, Vinycios seniūnas, Karūnos didysis stovyklininkas.

## Biografija
1636 metais mokėsi Krokuvos universitete, 1637 metais – Padujos universitete. Baigęs mokslus, tapo karaliaus Vladislovo IV rūmininku. Bagdono Chmelnickio sukilimo metu su karalaičio Karolio Ferdinando dragūnais buvo pasiųstas buvo į Baro miestą. 1648 m. rugpjūčio 4 d. pateko į apgultį. Rugpjūčio 7 d. neteko didelės dalies armijos. Rugpjūčio 8 d. pradėjo derybas, gavo savo karių išėjimo garantiją. Kazokai pažeidę sutartį, dalį belaisvių užmušė, o pats Andžejus pateko į nelaisvę. 1649 metų vasarį Adomo Kisielio pasiuntinybė reikalavo jo išlaisvininmo. Bogdanas Chmelnickis įsakė jį atvežti į Perejaslavą ir grasino nuteisti. Transportavimo metu Trachtemirove sugebėjo pabėgti ir pasidavė totoriams. Buvo išlaisvintas Zborovskio taikos sąlygomis 1649 metais. Berestečko mūšio metu kariavo Mikalojaus Potockio pulke vadovaudamas kazokų vėliavai (išlaikė ją iki savo mirties). Tikėtina, году. Ko gero, netrukus po Vinicos seniūno pareigybės gavimo tapo kavalerijos pulkininku (buvo juo 1654 metų pabaigoje)

1655 metų rudenį buvo savo giminaičio Stanislovo Raveros Potockio armijoje, tikriausiai dalyvavo Jogailionos mūšyje 1655 m. rugsėjo 29 d. 1655 m. spalio 22 d. kartu su Mikalojumi Ostrorugu išvažiavo į Krokuvą, vadovavo pasiuntinybei nuo karių vadovaujamų etmonų dėl pasidavimo Karliui Gustavui. Spalio 31 d. pasirašė pasidavimo aktą. Buvo vienas iš Tišoveco konfederacijos organizatorių, 1655 m. gruodžio 29 d. pasirašė jos sušaukimo aktą.

1656 m. spalio 2 d. karalius Andžejui Potockiui suteikė jam šiuos kaimus: Dzviniačių, Zvenigorodą, Vovkivcus, Latkivcus, Babincus, Trubčiną, taip pat priklausiusius jo tėvui Griadą Secechovą, Briuchovecką, Lvovo žemėje. Nuosavybės dalį užrašė Tuliško bažnyčios statybai.

## Karjera
* Karūnos didysis stovyklininkas nuo 1655 metų.
* Vinicos seniūnas nuo 1652 metų vasaros.
* Braclavo vaivada (1662–1663) – pareigybę gavo tarp 1662 m. birželio 20–25 d. po Mykolo Jurgio Čartoriskio pervedimo į Voluinės vaivadas.
* 1662 m. liepos 25 d. tapo Letičevo seniūnu, ir Podolė generaliniu seniūnu.

Mirė prieš 1663 m. gegužės 19 d. Lvove, kur buvo su reikalais, susijusiais su Iždo komisija.

## Šeima
* Tėvas – Jokūbas Potockis (? – iki 1657) – Podolės pataurininkas.
* Motina – Katerina (1579–1621), pirmas vyras – Motiejus Jablonovskis (1569–1619).
* Žmona – Viktorija Elžbieta Potocka (?–1670), 1-mas vyras Lvovo seniūnas Adomas Jeronimas Seniavskis (apie 1623–1650)).
* Įbrolis nuo motinos – Janas (Janas Stanislavas) Jablonovskis (1600–1647) – Karaliaus pataurininkas nuo 1638 metų, Karūnos ginklininkas nuo 1642 metų.

## Literatūra
* *Majewski W.* Potocki Andrzej (Jędrzej) h. Pilawa (zm. 1663) // Polski Słownik Biograficzny. – Wrocław – Warszawa – Kraków – Gdańsk – Łódź: Zakład Narodowy Imienia Ossolińskich Wydawnictwo Polskiej Akademii Nauk, 1983.- Tom XXVII/4. – Zeszyt 115. – S. 625–831 s.770-773.

## Išnašos
Ignotas Potockis (1765)

**Ignotas Potockis ** (m. 1765 metais) – Karūnos didysis taurininkas 1764-1765, Gliniansko ir Novoselsko seniūnas. Ignoto Potockio pusbrolis.  

1764 metų konvokaciniame seime paskirtas į Karūnos karinės komisijos sudėtį. 

## Šeima ir vaikai
Buvo vedęs du kartus. Pirma santuoka: kunigaikštytė Juzefa Petronėlė Sulkovska, Lietuvos dvaro medžioklio Aleksandro Juzefo Sulkovskio duktė. Sūnus; Aleksandras – Varšuvos kunigaikštystės policijos ministras. 

Antra santuoka – Uršulė Dziedušicka, Terebovlio vėliavininko Jano Petro Dziedušickio duktė. Vaikai:
* Mikalojus – Gliniano seniūnas 
* Mariana – žmona:
** Jurgio Sologubo – Eišiškių seniūno
** grafo Frederiko Aloyzo Briulio 
* Beata – Karūnos pataurininkio Mykolo Časkio žmona.

## Literatūra

* Urzędnicy centralni i nadworni Polski XIV-XVIII wieku. Spisy". Oprac. Krzysztof Chłapowski, Stefan Ciara, Łukasz Kądziela, Tomasz Nowakowski, Edward Opaliński, Grażyna Rutkowska, Teresa Zielińska, Kórnik 1992, s. 195.

## Išnašos

## Nuorodos
* Potoccy (02).
Arturas Stanislavas Potockis

Grafas **Arturas Stanislavas Potockis** (1787 m. gegužės 27 d., Paryžius – 1832 m. sausio 30 d., Viena) – Lenkijos aristokratas, Napoleono karininkas, Potockių giminės Kšešovicės linijos pradininkas.

## Biografija

Lenkijos grafų Potockių giminės atstovas, herbo „Piliawa“ savininkas. Rašytojo ir keliautojo Jano Nepomuko Potockio (1761–1815) antrasis sūnus nuo pirmos santuokos su kunigaikštyte Julija Liubomirska (1764–1799). Broliai – Alfredas ir Andžejus Bernardas.

Tarnavo Lenkijos armijoje ir buvo kunigaikščio Jozefo Poniatovskio adjutantas, Napoleono Bonaparto maršalas.

1822 metais įsigijo rūmus Krokuvoje, pastatė vasaros rezidenciją savo dvare Kšešovicėje. Jo palikuonys vėliau pastatė ten rūmus, kurie buvo jų pagrindine rezidencija iki 1939 metų.

1823 metais pradėjo „Šilko banko“ statybą, įkūrė vyrų mokyklą Stašuve.

Jis mirė sausio 30 d. Vienoje ir buvo palaidotas 1832 m. gegužės 27 d. Vavelio katedroje, Krokuvoje.

Po Arturo mirties jo dvarus paveldėjo vienintelis sūnus Adamas Jozefas Potockis.

## Šeima ir vaikai

1816 m. gruodžio 19 d. Bila Cerkvoje vedė grafaitę Sofiją Branicką (1790 m. sausio 11 d., Lancuta – 1879 m. sausio 6 d., Kšešovicė), Karūnos didžiojo etmono Pranciškaus Ksavero Branickio (apie 1730–1819) ir Aleksandros Katerinos Engelgardt (1754–1838) dukterį. Jų vaikai:

* Aleksandra (1818 m. sausio 25 d., Paryžius – 1819 m. balandžio 6 d., Paryžius)
* Marija (1819–1822)
* Alfredas (1820–1821)
* Adamas Juzefas Mateušas (1822 m. vasario 26 d., Lancuta – 1872 m. birželio 15 d., Kšešovicė), grafaitės Katerinos Branickos vyras (1825–1907)

## Nuorodos
* Artur Potocki z Podhajec h. Pilawa
Iveta Mukučian

**Iveta Mukučian** (, g. 1986 m. spalio 14 d. Jerevane) – Armėnijos dainininkė ir modelis.

## Biografija

Iveta gimė Jerevane, Armėnijoje (tuomet TSRS dalis). 1992 metais kartu su šeima išvyko gyventi į Vokietiją, tačiau po 20 metų sugrįžo į gimtąją Armėniją. Dainininkė studijavo džiazo vokalą Jerevano valstybinėje konservatorijoje.

2010 metais Iveta dalyvavo ketvirtajame „Hay Superstar“ dainų konkurso sezone, kur užėmė penktą vietą. 2012 metais atlikėja išbandė jėgas muzikiniame projekte „The Voice of Germany“. Aklosiose perklausose Iveta atliko 2012 metų Eurovizijos nugalėtojos Loreen dainą Euphoria ir pateko į mokytojo Xavier Naidoo komandą. 2012 metų gruodį žurnalas „El Style“ pripažino dainininkę seksualiausia armėne, o jau netrukus pristatytas singlas „Freak“ sulaukė ypatingo žiniasklaidos dėmesio.

2015 m. spalio 13 d. Armėnijos nacionalinis transliuotojas paskelbė, jog 2016 m. „Eurovizijoje“ šalies garbę gins I. Mukučian. 2016 m. kovo 3 d. pristatyta jos konkursinė daina „LoveWave“. Muziką kūrė Lilith Navasardyan ir Levon Navasardyan, o tekstą – Stephanie Crutchfield ir pati Iveta Mukučian.

## Nuorodos
* Oficiali svetainė

|-